b'\n_START_ARTICLE_\nBenediktinski samostan Lorsch\n_START_SECTION_\nZgodovinske oblike imena\n_START_PARAGRAPH_\nDokumentirane so naslednje oblike imen: v 9. stoletju Lorishaim, v 9. in 11. stoletju Loresham, v 9. ali 10. stoletju Laurishaim, v 10. stoletju Laresham, od 10. do 12. stoletja Lareshaeim in Lauresheim, v 11 . in 12. stoletju Lauresham, v 11. stoletju Larsem, Loraszam, Lorozam in Lorisham, v 12. stoletju Laurisca, Laurisham, Laureshan, Loressam, Lorisheym, Lorscheim in Lors.\n_START_SECTION_\nZgodovina\n_START_PARAGRAPH_\nLegenda o Nibelungih pravi, da je Ute podarila, po smrti svojega mo\xc5\xbea Dankrata, samostan Lorsch.\n_START_SECTION_\nUstanovitev 764\n_START_PARAGRAPH_\nSamostan sta, glede na \'\'Lorscher Codex, ustanovila plemeniti Robertians Cancor (grof v Alemanji od 758 do njegove smrti leta 771, grof v Rheingau) in njegova mati Williswinth, ob reki Weschnitz. Cerkev in prve samostanske stavbe so bile narejene iz lesa, na mestu dana\xc5\xa1njega Kreuzwiese, kjer so na\xc5\xa1li ostanke stare cerkve ( Altenm\xc3\xbcnsters). Ohranjeni zapisi ka\xc5\xbeejo, da je bila pred letom 764 tukaj cerkev, ki jo je zgradila omenjena plemi\xc5\xa1ka dru\xc5\xbeina in je bila posve\xc4\x8dena sv. Petru. Ta cerkev je bila verjetno pove\xc4\x8dana zaradi dru\xc5\xbeinske grobnice, ki je le\xc5\xbeala v samostanu in jo je leta 764, \xc5\xa1kof Metz Chrodegang (sorodnik Williswinth in Cancorja) prenesel med osebno lastnino. \xc5\xa0kof je imel tesne vezi z dinastijo Pipina Malega, bil je pape\xc5\xa1ki legat in vodilna osebnost frankovske nove cerkvene organizacije._NEWLINE_Od leta 764 so bili tu menihi iz opatije Gorze, kamor jih je napotil Chrodegang (Sveti Chrodegang Metz, tudi Hruotgang (karolin\xc5\xa1ko \xc4\x8drkovanje) (* okoli 715 Hasbania (danes Haspengau v belgijski provinci Limburg), \xe2\x80\xa0 6. marec 766 v Metzu) je bil \xc5\xa1kof v Metzu in nad\xc5\xa1kof Avstrazije). Chrodegang je bil med ustanovitelji benidiktinskega samostana Gorze. Na pro\xc5\xa1njo Chrodeganga pape\xc5\xbeu Pavlu I., so relikvije sv. Nazaria prispele v samostan 11. julija 765. Samostan je bil tako eden izmed prvih v frankovskem cesarstvu z rimskim svetnikom, kot pape\xc5\xbeevim darilom._NEWLINE_Samostan je bil ustanovljen in je ostal dostopen sosednjim \xc5\xa1kofom Wormsa in Mainza. Opatija je pove\xc4\x8dala donacije, \xc5\xa1tevilo romarjev se je dramati\xc4\x8dno pove\xc4\x8dalo. To bi lahko bil eden od razlogov, da so leta 765 za\xc4\x8deli graditi novo cerkev. To leto je bil opat Lorscha, Gundeland, brat Chrodeganga. Na hrib\xc4\x8dku nedale\xc4\x8d od stare lokacije Altenm\xc3\xbcnsters, kjer so \xc5\xa1e vedno vidni ostanki samostana, je bila zgrajena nova cerkev. Zemlji\xc5\xa1\xc4\x8de je podaril opatiji Thurinkbert, brat grofa Cancorja. Ko je Chrodegang marca 766 umrl, je \xc5\xbeivelo v samostanu 16 menihov.\n_START_SECTION_\nCesarski samostan po 771\n_START_PARAGRAPH_\nSpremembi lastni\xc5\xa1tva samostana v cesarsko-kraljevi samostan je botroval Cancorjev sin, Heimerich. Ko je Cancor leta 771 umrl, je Heimerich postavil zahtevek za lastni\xc5\xa1tvo samostana. Opat Gundeland se je zatekel pred sodi\xc5\xa1\xc4\x8de Karla Velikega. Tam je bil samostan dodeljen v last opatu. Da bi prepre\xc4\x8dili nadaljnje posege plemstva in sosednjih \xc5\xa1kofov nad samostan, ga je Gundeland prenesel na cesarja Karla in pod njegovo za\xc5\xa1\xc4\x8dito. Samostan je tako pridobil pravico izvoliti svoje opate in prejel imuniteto._NEWLINE_V cesarski organizaciji je samostan opravljal slu\xc5\xbebo za kralja (servitium regis) in skrbel za razvoj kmetijske politike in nova poselitvena obmo\xc4\x8dja. V tem kontekstu je treba gledati darovanje Karla Velikega marke Heppenheim in naselja Oppenheim, odobreno v letu 773 in 774. Po tradiciji ve\xc4\x8dne molitve (v prvih dneh samostana za dru\xc5\xbeine lastnikov in premo\xc5\xbenega plemstva), je Karel Veliki od menihov zahteval, da molijo za kraljevo dru\xc5\xbeino in kraljestvo._NEWLINE_Leta 774 je bila nova cerkev kon\xc4\x8dana. Opat Gundeland je povabil Karla Velikega za posvetitev, ker je bil ravno v Speyeru. Pravkar se je vrnil iz Italije, kjer so ga porazili Langobardi. Potoval je s \xc5\xa1kofom Lullusom (pozneje nad\xc5\xa1kofom) iz Mainza in drugimi \xc5\xa1kofi v Lorsch. Lullus je pred posvetitvijo prevzel in nesel relikvije sv. Nazarina v novo cerkev. Vsaj od leta 774, je bila opatija tudi prva stavba kraljeve pala\xc4\x8de, ki jo je Karl Veliki in kasneje Ludwig II. Nem\xc5\xa1ki pogosto obiskal._NEWLINE_Druga pomembna naloga je pri\xc5\xa1la do samostana v \xc4\x8dasu \xc4\x8detrtega opata Richboda, ki je zgradil velik skriptorij (rokopisna delavnica). V istem stoletju je bil skriptorij povezan tudi s \xc5\xa1olo. V visokem srednjem veku se je razvila znana samostanska knji\xc5\xbenica. Richbod je verjetno pri\xc5\xa1el v samostan leta 775 kot uradni pisar. \xc5\xa0olal se je na dvoru Karla Velikega v Alkuinu. Verjetno je, da je bil izvoljen za opata leta 784 zaradi bli\xc5\xbeine kraljevega dvora in med letoma 791 in 793 v personalno unijo kot nad\xc5\xa1kof Trierja. Kot tak je pripadal notranjemu krogu u\xc4\x8denjakov (psevdonim: Macharius) na Kraljevem dvoru. Samostan je imel tako pomembno vlogo pri izdelavi knjig in s tem tudi pri reformi izobra\xc5\xbeevanja v frankovskem cesarstvu. Poleg tega naj bi Richbod zgradil ecclesia triplex, to je \xc5\xa1e eno majhno cerkev. Poleg tega je samostan ogradil s kamnitim zidom._NEWLINE_Med samostani v cesarstvu, ki so nosili breme kraljevih zahtev (dajatve ali zagotavljanje vojakov cesarski vojski), je bil Lorsch \xc5\xbee od leta 817. To poudarja gospodarski pomen samostana frankovskega cesarstva.\n_START_SECTION_\n\xc4\x8cas delitve kraljestva od 840\n_START_PARAGRAPH_\nOpat Adalung je vzdr\xc5\xbeeval tesne odnose z Karlom Velikim, ki ga je leta 808 imenoval tudi za opata Saint-Vaast v Arrasu, in s tem \xc5\xa1e pove\xc4\x8dati posest samostana. Adalung je podpisal, med drugim, testament Karla Velikega. Tudi njegov naslednik, cesar Ludvik Pobo\xc5\xbeni je imel Adalunga za bli\xc5\xbenjega svetovalca. Tako je Adalung leta 823 potoval v Rim, da bi v imenu cesarja izvedel preiskavo proti pape\xc5\xbeu Pashalu I.._NEWLINE_Tudi iz spopadov med cesarjem in njegovimi sinovi je iz\xc5\xa1el samostan mo\xc4\x8dnej\xc5\xa1i. Samostan je leta 832 zasedel Ludvik Nem\xc5\xa1ki, verjetno zato, da bi prepre\xc4\x8dil oddtujitev._NEWLINE_Adalung je bil leta 833 navzo\xc4\x8d v L\xc3\xbcgenfeldu pri Colmarju in je dostavil v imenu Ludvika Pobo\xc5\xbenega darila pape\xc5\xbeu Gregorju IV., ko je pri\xc5\xa1el na pobudo Lotarja I. V letu 834 je Ludvik Nem\xc5\xa1ki potreboval podporo opatije proti bratu Lotarju I. in opatijo podaril. V tem \xc4\x8dasu je imel samostan 60 menihov. Einhard (frankovski u\xc4\x8denjak, strokovnjaka za umetnost in avtor, izstopajo\xc4\x8da osebnost karolin\xc5\xa1ke renesanse) je opatijo podaril v Michelstadt._NEWLINE_Samuel je leta 834, po smrti Adalunga, postal opat v Lorschu. Uspe\xc5\xa1no je vodil samostan v \xc4\x8dasu konflikta med sinovi Ludvika Pobo\xc5\xbenega. Tudi skozi pripro\xc5\xa1njo, je leta 841 \xc5\xa1kof Wormsa, Samuela pustil za opata v Lorsch. Po smrti Ludvika Pobo\xc5\xbenega, ga je podprl Lotar I. Karolin\xc5\xa1ki, tako kot so to storili tudi opat Fulde, Raban Mavr, main\xc5\xa1ki nad\xc5\xa1kof Otgar in \xc5\xa1kof Badurat iz Paderborna. \xc5\xa0ele po sklenitvi Verdunske pogodbe (843), je pri\xc5\xa1lo do dogovora med cerkvenimi knezi in Ludvikom Nem\xc5\xa1kim. To se vidi v listini Ludvika iz leta 847. V njej je kralj omogo\xc4\x8dil, da se z delitvijo kraljevine, posesti opatije razdelijo in znova izmenjajo. Poleg tega je bil leta 852 potrjen status cesarski opatije._NEWLINE_Od 876 je vzhodna samostanska cerkev, Ecclesia varia, slu\xc5\xbeila kot grobnica Karolingov, vklju\xc4\x8dno s tem, da je bil tam pokopan Ludvik Nem\xc5\xa1ki._NEWLINE_Leta 870 ustanovi opat Dietrich iz Lorscha na Sveti gori pri Heidelbergu, samostan Michael kot podru\xc5\xbenico, sledil je v 11. stoletju bli\xc5\xbenji podru\xc5\xbeni\xc4\x8dni samostana Stephan in v 12. stoletju ustanovitev samostana Neuburg v Lorschu._NEWLINE_Lorsch je bil podpornik samostanske reforme Gorze.\n_START_SECTION_\nVrhunec posvetne oblasti v srednjem veku\n_START_PARAGRAPH_\nZ donacijami plemstva, se je samostan Lorsch z zemlji\xc5\xa1\xc4\x8di do konca 11. stoletja zelo raz\xc5\xa1iril. Donacije so pri\xc5\xa1le ve\xc4\x8dinoma iz krajev: Wormsgau, Lobdengau in Oberrheingau. Ostale donacije so pri\xc5\xa1le iz krajev: Kraichgau, Speyergau in v manj\xc5\xa1i meri iz Lahngau, Wetterau (Wettereiba), Niddagau, Maingau, Anglachgau (jugovzhodno od Speyerja), Ufgaua (jugovzhodno od Speyerja), Wingertland (Wingarteiba v vzhodnem Odenwaldu), Elsenzgau in Breisgau. Posesti samostana so tako obsegale velik del doline Rena med Hattemom (najsevernej\xc5\xa1a posest) in Churom. Opat Udalrich (deloval med 1056-1075) je zdru\xc5\xbeeval verjetno najve\xc4\x8djo mo\xc4\x8d opatov Lorscha v tistem \xc4\x8dasu in nastopal na Reichtagu v Treburju leta 1066 s 1200 privr\xc5\xbeenci._NEWLINE_Lorsch codex je nastal v poznem 12. stoletju kot popis pridobljene samostanske lastnine od ustanovitve. Sega od pridobitve v 8. stoletju, z donacijami se pogosto pojavijo tudi prve omembe \xc5\xa1tevilnih krajev.\n_START_SECTION_\nPrehod pod nad\xc5\xa1kofijo v Mainzu leta 1232\n_START_PARAGRAPH_\nLeta 1232 je Lorsch pre\xc5\xa1el pod nad\xc5\xa1kofijo v Mainzu in njegov \xc5\xa1kof Siegfried III. Eppstein je za\xc4\x8del reformo; benediktinci, ki so nasprotovali reformi, so morali samostan zapustiti, zamenjali so jih cistercijanski menihi iz opatije Eberbach.  Vendar pa to ni veljalo prav dolgo in leta 1248 so bili nadome\xc5\xa1\xc4\x8deni s Premonstratenci; od takrat je imel samostan status pro\xc5\xa1tije._NEWLINE_Samostan je imel eno najve\xc4\x8djih knji\xc5\xbenic v srednjem veku, ki je bila kasneje vklju\xc4\x8dena v Bibliotheca Palatina v Heidelbergu._NEWLINE_Zgodnji \xc5\xa1kofijski zgodovinar iz Mainza, vikar Georg Helwich (1588-1632), je od leta 1631 objavljal pod naslovom "Antiquitates Laurishaimenses", kroniko samostana Lorsch.\n_START_SECTION_\nPrehod pod Kurpfalz 1461 in razpustitev samostana\n_START_PARAGRAPH_\nLeta 1461 je volilni knez z Mainza obljubil svojo lastnino nad Bergstrasse in s tem je Lorsch pri\xc5\xa1el na Pfal\xc5\xa1ko (tudi Palatinat), leta 1556 je nastopila reformacija, leta 1564 je bil samostan ukinjen. Ko so se \xc5\xa0panci leta 1621 umaknili iz Bergstrasse, so Lorsch po\xc5\xbegali. V obdobju tridesetletne vojne je leta 1623 samostan spet pri\xc5\xa1el pod katoli\xc5\xa1kega volilnega kneza iz Mainza in nato slu\xc5\xbeil ve\xc4\x8d desetletij kot \xc2\xbbkamnolom\xc2\xab. Samo vhodna lopa (imenovana tudi "Kraljeva dvorana") samostana je ostala nedotaknjena. To je sedaj ena izmed najstarej\xc5\xa1ih v celoti ohranjenih kamnitih zgradb v Nem\xc4\x8diji iz post-rimskega obdobja in danes daje vtis karolin\xc5\xa1ke arhitekture.\n_START_SECTION_\nZato\xc4\x8di\xc5\xa1\xc4\x8de\n_START_PARAGRAPH_\nZaveti\xc5\xa1\xc4\x8de za samostan in njegove \xc4\x8dlane je bil mo\xc4\x8dan grad na robu doline Rena na Bergstrasse, pribli\xc5\xbeno 7 km stran.\n_START_SECTION_\nFilatelistika\n_START_PARAGRAPH_\nV dveh serijah znamk \xc2\xbbnem\xc5\xa1kih stavb iz dvanajstega stoletja\xc2\xab, iz let 1965 in 1967, je predstavljala Torhalle iz Lorscha vrednost 20 pfennigov. Ta vrednost je sovpadala z nekdanjo po\xc5\xa1tnino za standardno pismo. V tistem \xc4\x8dasu je bila najbolj znana znamka z najvi\xc5\xa1jo naklado._NEWLINE_Ob 1250-letnici samostana in v po\xc4\x8dastitev vstopa na seznam svetovne dedi\xc5\xa1\xc4\x8dine Unesca, je Deutsche Post AG izdala po\xc5\xa1tno znamko z datumom 2. januar 2014 v vrednosti 60 centov. Oblikoval jo je Harry Scheuner iz Chemnitza.\n_START_SECTION_\nOpati\n_START_PARAGRAPH_\nV 468 letih svojega obstoja, je imel samostan 47 opatov. (Vir: Germania Benedictina )'